Mullah Mohammed Omar (Pashto : ﻣﻼ ﻣﺤﻤﺪ ﻋﻤﺮ , Mullā Muḥammad 'Umar ; ya rayu tsakanim 1960 zuwa 23 April 2013), an kuma san shi da Mullah Omar, wani dan kungiyar jahadi ne a kasar Afghanistan kuma babban kwamanda wanda ya kirkiri kasar Masarautar Musulunci ta Afghanistan a 1996. Kungiyar Taliban ta Nada shi matsayin kwamandan imani ko kuma babban shugaba na kolin musulmai har zuwa lokacin magajin shi Mullah Akhtar Mansour a 2015. Majiyoyi da dama sun aiyana shi a matsayin shugaban gwamnati na koli a kasar ta Afghanistan tun daga kirkirar masarautar Musulunci ta kasar mai hedikwata a birnin Kandahar. An haife shi a wata iyali masu dan karamin karfi kuma wadanda basu da wata dangantaka Siyasa, Omar ya shija cikin Mujahidai Afghanistan a lokacin yakin kasar da Taraiyar Sobiyat a shekarun 1980. Ya samar da kungiyar Taliban a shekarar 1994 kuma zuwa 1995 kungiyar ta kama mafiyawan kudancin kasar ta Afghanistan a Satumban 1996, Taliban ta karbe iko da birnin Kabul babban birnin kasar. A lokacin jagorancin sa matsayin sarkin Afghanistan, Omar yakan bar birnin na Kandahar shi kadai ba tare da wani tsaro ba domin ya hadu da mutanen wajen gari.